เอกสารแนบ 3

รายละเอียดเกี่ยวกับหัวหน้างานตรวจสอบภายใน

3.1 รายละเอียดเกี่ยกับหัวหน้างานตรวจสอบภายใน

+--------------------+-------------------------------------------------+
| ชื่อ – นามสกุล        | นางนงเยาว์ อภิรัมย์                                 |
|                    |                                                 |
| ตำแหน่ง             | ผู้จัดการ สำนักตรวจสอบภายใน                         |
|                    |                                                 |
| วันที่ได้รับแต่งตั้ง       | 4 กรกฎาคม 2545                                  |
|                    |                                                 |
| อายุ                | 48 ปี                                            |
|                    |                                                 |
| คุณวุฒิทางการศึกษา     | ปริญญาตรี บริหารธุรกิจบัณฑิต                           |
|                    |                                                 |
| ประวัติอบรม          | มหาวิทยาลัยสุโขทัยธรรมาธิราช                         |
|                    |                                                 |
| สัดส่วนการถือหุ้นในบริษัท | การปฏิบัติงานตรวจสอบภายใน หลักสูตรที่ 1                |
|                    |                                                 |
| ความส              | การปฏิบัติงานตรวจสอบภายใน หลักสูตรที่ 2                |
| ัมพันธ์ทางครอบครัวระหว |                                                 |
| ่างกรรมการและผู้บริหาร | สภาวิชาชีพบัญชี ในพระบรมราชูปถัมภ์                     |
|                    |                                                 |
| ปร                 | การเขียนรายงานตรวจสอบ                            |
| ะสบการณ์ทำงานในระยะ |                                                 |
| 5 ปีย้อนหลัง          | Risk Based Audit Certified Professional         |
|                    | Internal Audit of Thailand (CPIAT-18)           |
|                    |                                                 |
|                    | การบริหารความเสี่ยงระดับองค์กรแนว COSO-ERM           |
|                    |                                                 |
|                    | การควบคุมภายในเกี่ยวกับรายงานทางการเงิน              |
|                    |                                                 |
|                    | สมาคมผู้ตรวจสอบภายในแห่งประเทศไทย                  |
|                    |                                                 |
|                    | ไม่มี                                             |
|                    |                                                 |
|                    | ไม่มี                                             |
|                    |                                                 |
|                    | พ.ศ.2528 – 2539 ฝ่ายบัญชีและการเงิน                 |
|                    |                                                 |
|                    | พ.ศ.2539 - 2545 ผู้จัดการแผนก                      |
|                    |                                                 |
|                    | ฝ่ายบัญชีและการเงิน                                 |
|                    |                                                 |
|                    | พ.ศ.2545 – ปัจจุบัน ผู้จัดการ สำนักตรวจสอบภายใน        |
|                    |                                                 |
|                    | พ.ศ.2556 – ปัจจุบัน เลขานุการคณะกรรมการตรวจสอบ      |
|                    |                                                 |
|                    | บมจ.ไทยสแตนเลย์การไฟฟ้า                           |
+--------------------+-------------------------------------------------+

3.2 รายงานคณะกรรมการตรวจสอบ

รายงานคณะกรรมการตรวจสอบ

คณะกรรมการตรวจสอบของ บริษัท ไทยสแตนเลย์การไฟฟ้า จำกัด (มหาชน)
ได้รับการแต่งตั้งโดยมติที่ประชุม คณะกรรมการบริษัท เมื่อวันที่ 5 กรกฎาคม 2556
และได้กำหนดหน้าที่ความรับผิดชอบของคณะกรรมการตรวจสอบไว้ใน
“กฎบัตรคณะกรรมการตรวจสอบ” ซึ่งได้แก้ไขเพิ่มเติม เมื่อวันที่ 24 ตุลาคม 2551
เพื่อให้เป็นไปตามข้อกำหนดของตลาดหลักทรัพย์แห่งประเทศไทย

คณะกรรมการตรวจสอบ
ประกอบด้วยกรรมการอิสระที่มีคุณสมบัติครบถ้วนตามข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์
จำนวน 3 ท่าน ประกอบด้วย นายกฤษดา วิศวธีรานนท์ เป็นประธานคณะกรรมการตรวจสอบ
นายโชคชัย ตั้งพูลสินธนา และ นายสุชาติ พิศิษฐวานิช เป็นกรรมการตรวจสอบ โดยมีนางนงเยาว์
อภิรัมย์ หัวหน้าหน่วยงานตรวจสอบภายใน เป็นเลขานุการคณะกรรมการตรวจสอบ

คณะกรรมการตรวจสอบได้ปฏิบัติหน้าที่ตามขอบเขต หน้าที่ และ
ความรับผิดชอบตามที่ได้รับมอบหมายจากคณะกรรมการบริษัทฯ
ซึ่งสอดคล้องกับข้อกำหนดของตลาดหลักทรัพย์แห่งประเทศไทย สำหรับรอบระยะเวลาบัญชีงวด วันที่
1 เมษายน 2556 ถึง วันที่ 31 มีนาคม 2557
ได้จัดให้มีการประชุมคณะกรรมการตรวจสอบรวมทั้งสิ้น 9 ครั้ง โดย 4
ครั้งเป็นการประชุมร่วมกับผู้สอบบัญชีโดยไม่มีฝ่ายจัดการเข้าร่วมประชุมด้วย และ 5
ครั้งเป็นการร่วมประชุมกับผู้บริหาร ผู้สอบบัญชีและผู้ตรวจสอบภายในตามความเหมาะสม
โดยกรรมการตรวจสอบทุกท่านเข้าร่วมประชุมครบถ้วนทุกครั้ง มีกิจกรรมหลักดังต่อไปนี้

1.สอบทานงบการเงินไตรมาส และงบการเงินประจำปีก่อนนำเสนอที่ประชุมคณะกรรมการบริษัท
โดยรับฟังคำชี้แจงจากฝ่ายบริหารและผู้สอบบัญชี
ซึ่งคณะกรรมการตรวจสอบมีความเห็นสอดคล้องกับผู้สอบบัญชีว่า
งบการเงินดังกล่าวมีความถูกต้องตามที่ควรในสาระสำคัญตามมาตรฐานการบัญชีที่รับรองทั่วไป

2.สอบทานระบบการตรวจสอบภายในโดยพิจารณาขอบเขตการปฏิบัติงานหน้าที่และความรับผิดชอบ
ความเป็นอิสระ ของฝ่ายตรวจสอบภายในและอนุมัติแผนการตรวจสอบภายในประจำปี
ซึ่งคณะกรรมการตรวจสอบมีความเห็นว่า บริษัทฯ มีระบบการตรวจสอบภายในที่เพียงพอ และ
เหมาะสม

3.สอบทานข้อมูลการดำเนินงานและระบบการควบคุมภายใน
โดยพิจารณาจากรายงานการตรวจสอบภายในประจำปี ตามแผนงานที่ได้อนุมัติ
ซึ่งครอบคลุมระบบงานที่สำคัญของบริษัทฯ อาทิเช่น โครงสร้างองค์กรและการบริหารจัดการ
การบริหารการผลิต การบริหารจัดการสินค้าคงคลัง การบริหารจัดการสินทรัพย์ การจัดซื้อจัดจ้าง
การออกแบบและพัฒนาผลิตภัณฑ์ใหม่ การจัดการด้านความปลอดภัย
อาชีวอนามัยและสภาพแวดล้อมในการทำงานทั้งนี้ไม่พบข้อบกพร่องที่เป็นสาระสำคัญ
มีการดูแลรักษาทรัพย์สินที่เหมาะสม และมีการเปิดเผยข้อมูลที่ถูกต้อง ครบถ้วนและเชื่อถือได้
โดยผู้สอบบัญชีไม่มีข้อสังเกตประการใดเกี่ยวกับระบบควบคุมภายในที่มีสาระสำคัญ
คณะกรรมการตรวจสอบมีความเห็นว่าบริษัทฯ
มีระบบการติดตามและควบคุมดูแลการดำเนินงานของบริษัทฯ อย่างเพียงพอ และ เหมาะสม

4.สอบทานเกี่ยวกับการปฏิบัติงานของบริษัทให้เป็นไปตามกฎหมายว่าด้วยหลักทรัพย์และตลาดหลักทรัพย์
ข้อกำหนดของตลาดหลักทรัพย์แห่งประเทศไทย และกฎหมายที่เกี่ยวข้องอื่น ๆ กับธุรกิจของบริษัท
และมีความเห็นว่า ไม่พบประเด็นที่เป็นสาระสำคัญในเรื่องการไม่ปฏิบัติตามกฎหมาย และ ข้อกำหนด
ดังกล่าว

5.สอบทาน รายการที่เกี่ยวโยงกันหรือ รายการที่อาจมีความ
ขัดแย้งทางผลประโยชน์รวมถึงการเปิดเผยข้อมูลดังกล่าว ซึ่งในปีที่ผ่านมาบริษัท
มีการทำรายการที่เกี่ยวโยงหรือขัดแย้งทางผลประโยชน์กับบริษัทที่เกี่ยวข้องซึ่งเป็นรายการปกติธุรกิจ
ซึ่งผู้สอบบัญชีมีความเห็นว่ารายการค้ากับบุคคลที่เกี่ยวข้องที่มีสาระสำคัญได้เปิดเผยและแสดงรายการ

ในงบการเงินและหมายเหตุประกอบงบการเงินแล้ว
และคณะกรรมการตรวจสอบมีความเห็นว่ารายการดังกล่าวเป็นรายการที่สมเหตุสมผลและเป็นประโยชน์ต่อการดำเนินธุรกิจของบริษัทฯ
รวมทั้งมีการเปิดเผยข้อมูลอย่างถูกต้องและครบถ้วน

6.พิจารณาคัดเลือก เสนอแต่งตั้ง และเสนอค่าตอบแทน ผู้สอบบัญชีประจำปีบัญชี 2557
เพื่อนำเสนอต่อคณะกรรมการบริษัทฯ ให้ขออนุมัติจากที่ประชุมสามัญผู้ถือหุ้นประจำปี 2557
ซึ่งคณะกรรมการตรวจสอบ ได้พิจารณาผลการปฏิบัติงาน
ความเป็นอิสระและความเหมาะสมของค่าตอบแทนแล้วเห็นควรเสนอแต่งตั้ง

นางสาววราภรณ์ วรธิติกุล ผู้สอบบัญชีรับอนุญาตเลขที่ 4474 และ/หรือนางอุณากร พฤฒิธาดา
ผู้สอบบัญชีรับอนุญาต เลขที่ 3257 และ/หรือ นายประสิทธิ์ เยื่องศรีกุล ผู้สอบบัญชีรับอนุญาตเลขที่
4174 และ/หรือ นายวิเชียร กิ่งมนตรี ผู้สอบบัญชีรับอนุญาตเลขที่ 3977 ในนาม บริษัท
ไพร้ซวอเตอร์เฮาส์ คูเปอร์ส เอบีเอเอส จำกัด เป็นผู้สอบบัญชีของบริษัทฯ ประจำปี 2557
เนื่องจากเห็นว่า

- มีมาตรฐานการทำงานที่ดี มีความเชี่ยวชาญในการสอบบัญชี และได้ปฏิบัติหน้าที่เป็นอย่างดีตลอดมา

- สำนักงานสอบบัญชีและผู้สอบบัญชีตามรายชื่อที่เสนอข้างต้น
ไม่มีความสัมพันธ์หรือส่วนได้เสียกับบริษัท / ผู้บริหาร /ผู้ถือหุ้นรายใหญ่
หรือผู้ที่เกี่ยวข้องกับบุคคลดังกล่าว
จึงมีความเป็นอิสระในการตรวจสอบและแสดงความเห็นต่องบการเงินของบริษัท

- ค่าตอบแทนมีความเหมาะสม

คณะกรรมการตรวจสอบ
ได้ปฏิบัติหน้าที่ครบถ้วนตามที่ได้ระบุไว้ในกฎบัตรคณะกรรมการตรวจสอบที่ได้รับอนุมัติจากคณะกรรมการบริษัทฯ
และมีความเห็นว่าการดำเนินงานของบริษัทในรอบระยะเวลาบัญชีงวด วันที่ 1 เมษายน 2556 ถึง
วันที่ 31 มีนาคม 2557 ที่ผ่านมาเป็นไปภายใต้ระบบการควบคุมภายใน
และการตรวจสอบภายในที่เหมาะสม รายงานทางการเงินมีความถูกต้องครบถ้วนและเชื่อถือได้
มีการปฏิบัติตามกฎหมายและ ข้อกำหนดต่างๆรวมทั้งการเปิดเผยข้อมูลให้หน่วยงานกำกับดูแลต่าง ๆ
อย่างถูกต้อง มีการปฏิบัติงานที่สอดคล้องกับระบบการกำกับดูแลกิจการที่ดีอย่างเพียงพอ โปร่งใส
และเชื่อถือได้ รวมทั้งมีการพัฒนาปรับปรุงระบบการปฏิบัติงานให้มีคุณภาพดีขึ้นอย่างต่อเนื่อง

นายกฤษดา วิศวธีรานนท์

ประธานกรรมการตรวจสอบ